Яўген Антановіч кажа, што гатовы выступіць у наступным годзе на раённых метадычных аб’яднаннях настаўнікаў гісторыі, ваеннай справы, фізічнай культуры і здароўя. Расказаць пра сваю праграму “Survival” (выжыванне), па якой працаваў з мінскімі вучнямі і вёў даследчую працу ў ваколіцах возера Нарач. А колькі цікавых пытанняў можна раскрыць на раённых навукова-практычных канферэнцыях… Напрыклад, хто пахаваны на гэтых і іншых невядомых могілках? Ці будзе напісана імя і прозвішча лётчыка і астатніх невядомых вайскоўцаў? Ці дачакаюцца дзве з паловай тысячы салдат і афіцэраў, пахаваных на Княгінінскіх могілках №1, што іх імя будзе гучаць у царкве перад Богам? Хто арганізуе інтэрнэт-мост Княгінін — Троіцк?